《浣溪沙·燕垒雏空日正长》
明代·汤允绩

燕垒雏空日正长，一川残雨映斜阳。鸬鹚晒翅满鱼梁。
榴叶拥花当北户，竹根抽笋出东墙。小庭孤坐懒衣裳。

作者简介：［明］（公元？年至约一四六七年）字公让，濠人。生年不详，约卒于明宪宗成化三年。为诸生。工诗，负才使气。巡抚尚书周忱使作启事，即席成数万言。忱荐之朝，少保于谦召询古今将略及兵事，应对如响。稍迁至指挥佥事。天顺中，锦衣侦事者摭允绩旧事以闻，谪为民。成化初，复故官。三年，擢都指挥佥事，分守孤山堡，与贼战死。允绩官京师时，与王淮、刘溥等唱酬，号景泰十才子。著有东谷集十卷，《明史艺文志》传于世。